CELEX: 62007CJ0311
Valsts pienākumu neizpilde
Direktīva 89/105/EEK
Cilvēkiem paredzētu zāļu iekļaušana valstu veselības apdrošināšanas sistēmās
6. panta 1. punkts
Valstu veselības apdrošināšanas sistēmu atlīdzināmo zāļu saraksts, kurā ietvertas trīs atlīdzības nosacījumu aspektā atšķirīgas kategorijas
Lēmuma par lūgumu iekļaut zāles vienā no šī saraksta kategorijām ar izdevīgākiem atlīdzības nosacījumiem pieņemšanas termiņš

Valsts pienākumu neizpilde – Padomes 1988. gada 21. decembra Direktīvas 89/105/EEK par to pasākumu pārskatāmību, kas reglamentē
cilvēkiem paredzēto zāļu cenas un to iekļaušanu valstu veselības apdrošināšanas sistēmās (OV L 40, 8. lpp.), 6. panta 1. punkta
pārkāpums – Valsts tiesiskais regulējums par sociālo nodrošinājumu, kurā izveidots veselības apdrošināšanas atlīdzināmo zāļu
saraksts, kurā ietvertas triju atlīdzības nosacījumu aspektā atšķirīgu kategoriju zāles – Direktīvas 89/105/EEK 6. panta 1. punktā
paredzētā termiņa nenoteikšana lēmumiem par zāļu klasificēšanu izdevīgākās kategorijās
Rezolutīvā daļa:
1)
atbilstoši Padomes 1988. gada 21. decembra Direktīvas 89/105/EEK par to pasākumu pārskatāmību, kas reglamentē cilvēkiem paredzēto
zāļu cenas un to iekļaušanu valstu veselības apdrošināšanas sistēmās, 6. panta 1. punktam nenosakot termiņu lēmumu pieņemšanai
par lūgumiem ierakstīt zāles Vispārīgajā sociālā nodrošinājuma likumā (Allgemeines Sozialversicherungsgesetz), kurā grozījumi
izdarīti ar 2003. gada likumu par grozījumiem sociālajā nodrošinājumā (Sozialversicherungs‑Änderungsgesetz 2003), paredzētajā
zāļu izdevumu atmaksāšanas kodeksa dzeltenajā vai zaļajā nodaļā, Austrijas Republika nav izpildījusi šajā tiesību normā paredzētos
pienākumus;
2)
Austrijas Republika atlīdzina tiesāšanās izdevumus.